Nalika tanggal 11 Agustus 2004, Mahamantri Korea Kidul Lee Hae-chan menika paring wara-wara bilih ibukota negara badhé dipunpindhah saking Seoul dhateng Gongju (kirang langkung 120 km kidul Seoul) lan Yeongi ddipunwiwiti saking taun 2007. Satunggaling situs dipunpilih kanggé proyèk, ingkang dipunjadwal badhé kapungkasan ing taun 2030. Pérangan menika dados tetimbangan bilih fungsi pamaréntahan lan administrasi badhé dipunpindhah dhateng ibukota énggal, sareng kaliyan Majelis Nasional lan Mahkamah Agung, sinaosa boten wonten relokasi ingkang cekap ageng kanthi pengarep-arep saged dumugi ing tahap kapisan proyèk sampun rampung ing taun 2012. Pérangan menika gadhah ancas kanggé ngirangi padheting penduduk Seoul lan dominasi ékonomi. Rencana kasebat menika dados kontroversi, kanthi parta-partai oposisi menika ngaturaken referendum kanggé mirsani menapa rencana kasebat pikantuk panjurung saking padunung. Sapérangan klompok sipil ugi sampun medalaken banding konstitusional, lan wonten ing tanggal 21 Oktober 2004, Mahkamah Konstitusi ngaturaken bilih undang-undang khusus kanggé relokasi ibukota inggih menika inkonstitusional amargi relokasi menika prekawis nasional ingkang wigati ingkang mbetahaken areferendum nasional utawi revisi konstitusi, satemah kanthi efektif mungkasi padudon. Saking jajak pamanggih menika nedahaken bilih sakedhik warga Korea Kidul ingkang boten sarujuk kaliyan bab kasebat, saé sadèrèngipun utawi sasampunipun wonten putusan.